
	Targed 1
	Darllen mwy o lyfrau ac erthyglau academaidd er mwyn gwella ansawdd y ffynonellau ac i ddatblygu gwybodaeth a dealltwriaeth ehangach o'r maes. 
Wedi darllen fwy ar ymchwil academaidd.

	Targed 2
	Parhau i ddatblygu sgiliau cyfeirnodi ac yn benodol dulliau cyflwyno dyfyniadau gan ddefnyddio Llawlyfr Cyfeirnodi Harvard y Brifysgol.
Yn cyfeirio yn ôl at y llyfryn cyfeirnodi bob tro.

	Targed 3
	Trafod mwy o ddamcaniaethau datblygiad plant yng nghyd-destun ymarfer yn y dosbarth
Wedi cynnwys grwpiau gallu amrywiol a thrafod datblygiad plant yn ymwneud ag Asesu ar gyfer Dysgu.


Targedau Aseiniad 5007

Aseiniad ysgrifenedig sy’n gwerthuso’n feirniadol sut y gellir defnyddio Asesu ar gyfer Dysgu mewn cyfres o gyfleoedd dysgu i hybu cynnydd ar draws y meysydd dysgu a phrofiad a ddewiswyd.
Cyflwyniad
‘Asesu yw’r allwedd i gefnogi dysgu ‘dwfn’’ (Llywodraeth Cymru, 2020). 
Cytunaf gyda’r gosodiad uchod gan ei fod yn helpu disgyblion i gymryd rôl yn eu dysgu (Cherry, 2020). Dyweda Piaget hynny hefyd. 
Wrth edrych ar Asesu ar Gyfer Dysgu (AaGD) gobeithiaf wella a datblygu AaGD ar gyfer fy ymarfer proffesiynol. Edrychaf ar sut mae AaGD yn bwysig i Gwricwlwm i Gymru gan taw asesu yw’r ffordd ymlaen i atgyfnerthu dysgu (Llywodraeth Cymru, 2020). Yn sicr mae angen datblygu disgyblion i fod y gorau ac hefyd datblygu meddwl athrawon i agor a chasglu syniadau gwahanol. 
Yn ystod yr aseiniad trafodaf AaGD yn dilyn cynlluniau gwersi yn benodol ar gyfer Blwyddyn 3. Soniaf am wahanol strategaethau AaGD o ran beth sy’n gweithio a beth sydd ddim yn gweithio gyda’r dosbarth penodol yma. Yn y dosbarth mae cymeriadau cryf gydag un disgybl sydd â phroblemau ymddygiad a thri hwyrddyfodwr i’r ysgol. Mae hyn yn bwysig i wybod gan fydd cyfyngiadau iaith gyda’r disgyblion yma, braidd dim Cymraeg yn y cartref a byddai’n anodd efallai, i’w hannog i siarad Cymraeg wrth ymchwilio, trafod a mesur. 
Euthum ati i greu cynlluniau gwersi mwy effeithiol ar gyfer y dosbarth yma i ddatblygu meddwl a chreadigrwydd trwy gyfrwng y Gymraeg. Mae hyn yn bwysig iawn i’r dosbarth yma er mwyn iddyn nhw ddatblygu eu hun fel disgyblion uchelgeisiol, hyderus (Llywodraeth Cymru, 2020). Wrth feddwl am syniadau roeddwn eisiau cynnwys meysydd dysgu a phrofiad (MdaPh) gwahanol er mwyn iddyn nhw ddatblygu sgiliau meddyliol a datrys problemau i weld beth fyddai’n gweithio’n well a mwyaf effeithiol er mwyn datblygiad pellach pob unigolyn.
Yn ystod yr aseiniad byddaf yn archwilio strategaethau AaGD gwahanol a pha mor effeithiol mae eu defnyddio mewn amgylchedd ddysgu. Mae AaGD yn asesiad ffurfiannol anffurfiol i wella dysgu disgyblion o fewn amgylchedd ddysgu (Cambridge International Education Teaching and Learning Team, 2015).
Yn y cynlluniau gwersi rwyf wedi eu gwneud yn drawscwricwlaidd er mwyn datblygu gwybodaeth a dealltwriaeth o’r meysydd dysgu fel darpar-athrawes ac i’r disgyblion. Cytuna Piaget â hyn gan fod y disgyblion yn adeiladu ar wybodaeth sy’n bodoli eisoes ac yn addasu syniadau a gynhaliwyd yn flaenorol i ddarparu ar gyfer y wybodaeth newydd (Cherry, 2020). Wrth wneud cynlluniau gwersi rwy’n sicrhau fod targedau a chamau cynnydd yn cael eu datblygu a’u cyrraedd er mwyn i blant ryngweithio gyda’r byd o’u cwmpas ac ychwanegu gwybodaeth newydd yn barhaus.
Mae adolygiad o ymchwil ar asesu yn yr ystafell ddosbarth (Black a Wiliam, 1998) wedi dangos bod asesu ar gyfer dysgu yn un o’r ffyrdd pwysicaf o wella dysgu a chodi safonau. Cred Athrawes B hyn hefyd gan fod yr athro dosbarth ei hun yn dod i adnabod beth mae’r disgyblion yn gwybod neu beidio, ac yna yn gallu ymroi fwy o amser i ddatblygu’r dysgu a chodi safonau ar draws y wers/gwersi. Mae sicrhau dealltwriaeth a gwybodaeth disgyblion yn bwysig ar eu cyfer nhw er mwyn datblygu fel disgyblion hyderus (Pennaeth A, 2021). Sicrha hyn fod yr holl ddisgyblion yn datblygu eu hunain ond hefyd fel dosbarth. 
Adolygiad o Lenyddiaeth
Mae’n amlwg mewn amgylchedd ddysgu bod AaGD yn helpu myfyrwyr i ddod yn ddysgwyr gydol oes brwdfrydig ac mae’n newid diwylliant yr amgylchedd ddysgu (Cambridge International Education Teaching and Learning Team, 2015). Wrth edrych ac ymchwilio i wahanol strategaethau AaGD mae’n agoriad llygad i ddysgu a darganfod llawer o bethau i wella dysgu a meddwl disgyblion o fewn yr ystafell ddosbarth. Bwriad AaGD ydy i godi hyder ac annibynniaeth disgyblion yn yr ystafell ddosbarth ynghyd a’r gwaith (Cambridge International Education Teaching and Learning Team, 2015). Wrth ddatblygu rhain mae’n datblygu’r disgyblion i sicrhau fod gwella canlyniadau yn gyfrannwr pwysig i lwyddiant. Dadleua Carol Dweck fod dysgwyr uchel eu cyflawniad yn osgoi mentro oherwydd eu bod ofn gwneud camgymeriadau sy’n arwain at leihau’r hyn maen nhw’n eu dysgu. Anghytunaf gyda’r gosodiad yma gan mai sicrhau y gorau allan o bob plentyn yw bwriad athrawon wrth eu dysgu. Mae AaGD yn ffordd dda o gyflwyno camgymeriadau fel cyfle i ddysgu a helpu pob disgybl i gyrraedd eu llawn potensial (Cambridge International Education Teaching and Learning Team, 2015). Sicrha hyn ganlyniadau gwell yn y dyfodol trwy ddysgu o fethiant. 
 Wrth wneud hyn rydym yn deg gyda phob unigolyn a dangos fod gwneud camgymeriadau yn arwain at wella dysgu. Mae pawb wedyn yn rhoi cynnig ar bethau newydd heb boeni y gallant fethu (Cambridge International Education Teaching and Learning Team, 2015). I gefnogi disgyblion fwyfwy mae angen creu amgylchedd ddysgu gefnogol a chydweithredol a bod gwneud camgymeriadau o dro i dro yn dderbyniol mewn bywyd.
Wrth edrych ar fuddiau o AaGD, gan godi hyder, mae’n creu hunaneffeithiolrwydd a hyder yn eu gallu i gyrraedd targedau drwy waith caled a phenderfynol ac i ddatblygu disgyblion annibynnol mae’n sicrhau eu bod nhw’n llai goddefol yn y dosbarth (Cambridge International Education Teaching and Learning Team, 2015). Byddai hyn yn buddio’r dosbarth cyfan gan na fyddai unrhyw gwrthdyniadau ac yn datblygu eu gallu i hunanasesu i gymryd cyfrifoldeb. Wrth hunanasesu mae rheoli metawybyddiaeth sy’n ffurfio meddwl a syniadau da ac yn gwneud i’r disgyblion feddwl am feddwl (Llywodraeth Cymru, 2010). Sicrha hyn ddisgyblion mwy mentrus, galluog ac annibynnol yn eu gwaith pob dydd. 
Wrth ddweud wrth ddisgyblion i hunanasesu mae’n rhoi rôl ac annibynniaeth i’r disgyblion sy’n arwain at athrawon yn cael fwyfwy o amser i siarad gyda’r disgyblion yn unigol a myfyrio ar yr hyn mae’r disgybl penodol yn gweld yn anodd (Cambridge International Education Teaching and Learning Team, 2015). Sicrha hyn fwy o amser i fyfyrio ar yr hyn sy’n mynd yn dda a beth gall wella yn y wers. Buddia bawb o hyn, yr athrawon a disgyblion drwy nodi yr hyn mae angen cymorth arno i drafod ymhellach gyda’r athro dosbarth (Cambridge International Education Teaching and Learning Team, 2015). Cefngoga Piaget y dylai plant gymryd rôl yn y broses o ddysgu (Cherry, 2020).  Cytunaf gyda’r gosodiad uchod sy’n pwysleisio dysgu a datblygiad unigol pob disgybl fel dysgwyr uchelgeisiol, galluog (Llywodraeth Cymru, 2020). 	Comment by N Thomas-Samuel (Ysgol Y Tymbl): Dydy’r frawddeg yma ddim yn glir sori.
I ddatblygu meddwl, mae cwestiynu yn fodd AaGD arbennig i wybod lle mae’r disgybl arni drwy ofyn cwestiwn caeedig, a chwestiwn penagored er mwyn cael ateb a barn y disgybl (Cambridge International Education Teaching and Learning Team, 2015). 
Cwestiynu yw’r grym tu ôl i ddatblygu meddwl (Llywodraeth Cymru, 2010). Wrth ddangos a datblygu disgyblion i hunanasesu mae’n bwysig defnyddio geirfa asesu er enghraifft; Rwy’n gallu, I wella, Er mwyn datblygu byddaf yn... ac ati. (Stiggins. R a Chappins. S, 2002). 
Byddai hefyd yn pennu priodoleddau perfformiad da wrth ddangos enghreifftiau a samplau gwaith da a gwaith i wella arno. Mae gwneud i’r disgyblion asesu a rhoi adborth ar y gwaith cyn dechrau tasg eu hunain yn ymarfer arbennig iddyn nhw wybod beth mae’r athro dosbarth yn edrych amdano cyn dechrau; y pethau da a gwael i’w cynnwys neu peidio’u cynnwys (Stiggins. R a Chappins. S, 2002). 
Wrth wneud yr ymarfer yna, byddaf fel athrawes yn datblygu disgyblion beirniadol, sensitif, hyderus sydd yn barod i droi eu llaw at unrhyw waith. Mae rhoi adborth ysgrifenedig ar y gwaith ac adborth gadarnhaol llawer mwy effeithiol na rhoi marc neu radd ar y gwaith oherwydd mae’r disgyblion yn mynd ati i edrych ar y marc yn lle darllen yr adborth (Cambridge International Education Teaching and Learning Team, 2015). Arweina hyn at ddisgyblion yn beirniadu eu hunain ar y marc yn lle beth maen nhw wedi gwneud yn dda a’r hyn sydd angen ei wella erbyn y tro nesaf. 
 Ffordd dda o wneud hyn ydy defnyddio dwy seren a dymunad sef strategaeth AaGD arbennig i wella gwaith wrth ddweud dau beth gwnaeth y disgyblion yn dda ac un peth y gallant wella arno. Mae hyn yn strategaeth effeithiol i wneud fel asesu cyfoedion neu asesu partner. Buddia’r disgyblion o wneud hyn drwy ddysgu beth mae’r disgyblion wedi eu gwneud yn dda a beth medrir wella arno (Athrawes A, 2020). Gall hyn wedyn ddatblygu’r disgybl sydd yn rhoi adborth i’w partner i wella a datblygu gwaith ei hun. Datblyga hyn ddisgyblion annibynnol drwy ddangos sgiliau hunanasesu (Stiggins. R a Chappins. S, 2002). 
Wrth edrych ar AaGD yn sicr byddaf yn gofyn cwestiynau drwy gydol y wers gan fod cwestiynu o ansawdd uchel yn arwain at siarad ac ateb o ansawdd uchel (Llywodraeth Cymru, 2010). Wrth ofyn cwestiynau penagored mae’n arwain at drafodaeth a dysgu barn y disgyblion megis yng nghynllun gwers y pwll pysgod, gallwn ddysgu beth mae’r disgyblion yn meddwl fydd yn bwysig o ran adnoddau a deunyddiau ar gyfer y pwll pysgod. 
‘Cwestiynu yw’r grym tu ôl i ddatblygu meddwl’ (Tud.15, Llywodraeth Cymru, 2010). Trwy gwestiynu mae datblygiad meddyliol arbennig yn digwydd sy’n sicrhau fod disgyblion yn cofio a dysgu gwybodaeth. Ffordd wych o sicrhau hyn ydy gwneud cwis / profion bach yn aml i sicrhau cofio a dysgu gwybodaeth yn barhaus (Stiggins. R a Chappins. S, 2002). 
Mae defnyddio amrywiaeth o weithgareddau asesu ffurfiol ac anffurfiol trwy ddysgu yn gwirio pa mor dda mae disgyblion yn dysgu a’u hasesu yr un pryd. Strategaeth arbennig o wneud hyn ydy defnyddio byrddau gwyn neu ‘app’ Plickers, sy’n sicrhau a dangos cynnydd disgyblion mewn modd rhwydd ar gyfer pob disgybl. Mae’n braf gwneud strategaethau fel hyn yn enwedig gyda’r disgyblion lleiaf hyderus er mwyn gwybod eu bod nhw ar y trywydd cywir. Wrth wneud yr asesiadau yma rydym yn addasu dulliau o addysgu a dysgu sy’n arwain at welliannau mewn canlyniadau dysgwyr (Cambridge International Education Teaching and Learning Team, 2015).
Gan symud ymlaen i ymchwilio asesu cyfoedion mae angen sicrhau fod strategaeth AaGD arall mewn lle sef Meini Prawf Llwyddiant. Y mwyaf mae’r disgyblion yn deall y Meini Prawf Llwyddiant y mwyaf gallant rhoi adborth defnyddiol i’w cyfoedion (Cambridge International Education Teaching and Learning Team, 2015) a datblygu eu hunain fel cyfranwyr mentrus (Llywodraeth Cymru, 2020). 
Trafodaeth ar benderfyniadau cynllunio gwersi
Yn sicr mae AaDG yn ganolog i arferion yn yr ystafell ddosbarth (Asesu ar Gyfer Dysgu, 2002). I sicrhau fod gweithgareddau hwylus ynghyd ag AaGD euthum ati i gynllunio’r cynlluniau gwersi, penderfynais eu gwneud ar thema benodol sy’n ymwneud â dŵr. Ceisiais sicrhau fod pob gwers yn drawscwricwlaidd i ddatblygu meddwl, profiadau ac asesu disgyblion mewn amgylcheddau gwahanol. Bwriad creu cynlluniau gwersi trawscwricwlaidd oedd i sicrhau fod y pedwar diben yn cael ei gyrraedd o fewn y gwersi i gael disgyblion iach ac hyderus, cyfranwyr mentrus, creadigol, dinasyddion egwyddorol, gwybodus a dysgwyr uchelgeisol a galluog (Llywodraeth Cymru, 2020). Wrth greu gwersi hwylus a gwahanol mae’n rhoi profiadau go-iawn i’r disgyblion ac ennyn diddordeb a chwilfrydedd i ddysgu mewn amgylcheddau gwahanol (Athrawes C, 2021). Hefyd rydym yn dysgu fwyfwy am y disgyblion wrth eu rhoi mewn amgylcheddau dysgu gwahanol, i weld lle maen nhw mwy cyfforddus ac hyderus neu’n bryderus. Paratoais wersi agored i raddau er mwyn i’r disgyblion gael eu llais nhw yn y gwersi. Wrth edrych ar y cynlluniau mae elfennau o lais y plentyn lle maen rhaid iddyn nhw ddewis adnoddau a meddwl am beth fyddai’n gweithio orau. Byddaf wedi paratoi modelau, syniadau ac adnoddau i sbarduno’u dychymyg. 
Mae’r disgyblion wedi cael eu grwpio yn barod yn ôl eu gallu mathemategol ac yn ieithyddol. Roedd hyn yn gymorth mawr ar gyfer gwneud y gwersi yma. Mae deallusrwydd yn rhywbeth sy’n tyfu ac yn datblygu ar gyfres o gamau, nid yw pob plentyn yn datblygu ar yr un lefel na’r un oed. Nid yw plant hŷn yn meddwl yn gyflymach na phlant yn iau yn unig. Yn lle, mae gwahaniaethu (pwrpas y grwpiau) rhwng plant iau a phlant yn hŷn (Cherry, 2020). Mae plant hŷn â mwy o ddeallusrwydd o’r byd gan fod y disgyblion hynny wedi cael mwy o brofiadau a gwybodaeth yn ystod eu taith ddysgu.  
Yn y cynlluniau mae pob cynllun gwers mewn amgylchedd ddysgu gwahanol, boed tu allan, yn yr ystafell ddosbarth neu mewn neuadd ysgol, gan fod natur a’r amgylchedd yn bwysig i’r disgyblion. Wrth wneud hyn hefyd rydym yn gadael i’r disgyblion fod yn annibynnol mewn amryw o amgylchfeydd i’r disgyblion werthfawrogi’r profiadau yma (James, J, 2016). 
Yn sicr wrth feddwl am syniadau, fel tasg llythrennedd yw creu sgript ar gyfer rhaglun llawer gwell, gan roedd rhywbeth gweledol yn y pen draw. Wrth ddangos adnoddau, gweithgareddau gweledol mae’n dangos nad oes rhaid i ddysgu fod yn ddiflas (Pennaeth A, 2020). Paratoais dasg fel hon er mwyn iddyn nhw gael profiad o greu rhywbeth gwahanol iddyn nhw gofio pan maen nhw’n gwylio ffilm neu drafod gyda’u gwarchodwyr wedi i’r ysgol orffen. 
Gan edrych yn fwy manwl ar y cynlluniau gwersi byddaf yn defnyddio cwestiynu trwy gydol pob gwers gan ei fod yn datblygu meddwl a meddwl critigol (Llywodraeth Cymru, 2010). Hefyd mae’n rhoi syniad i’r athro dosbarth ar ble mae’r disgyblion arni, os oes angen cymorth dyfnach neu oes angen tasg yn fwy heriol i wthio’r disgyblion i fod y gorau gallent fod (Llywodraeth Cymru, 2020). Mae herio disgyblion yn eu datblygu ac hefyd yn rhoi cyfle i’r athro dosbarth arsylwi disgyblion yn unigol, o fewn grŵp ac o fewn amgylchedd ddosbarth. Mae grwpiau gallu wedi cael eu cynllunio o flaen llaw a bydd digon o gymorth iddyn nhw fod yn ddigyblion annibynnol wrth roi matiau iaith, agoriadau a fframiau ysgrifennu ar fyrddau’r dosbarth ar gyfer y grwpiau gallu is. I herio disgyblion gallu uwch, bydd rhaid iddyn nhw ddilyn rheolau sgript a defnyddio geiriaduron i newid ansoddeiriau, berfau, idiomau ac ati. 
Canolbwyntiaf yn benodol nawr ar gynllun gwers Ffeil o Ffeithiau Bwystfilod y Dŵr. Y Maes Dysgu a Phrofiad mae’r wers yma wedi ei phenodi arno ydy Gwyddoniaeth a Thechnoleg gydag elfennau o Ieithoedd, Llythrennedd a Chyfathrebu i ysgogi’r dysgwyr i ddatblygu eu Cymraeg. Mae Gwyddoniaeth a Thechnoleg yn holl bwysig yn ein byd modern. Maes Dysgu a Phrofiad sy’n gyfrifol am arwain newid mewn cymdeithasau erioed (Llywodraeth Cymru, 2020). 
Wrth wneud y cynllun gwers yma byddaf yn creu cyflwyniad diddorol i’w diddori nhw a sbarduno’r dychymyg ar ba fwystfilod sydd yn byw mewn cynefinoedd dŵr gwahanol. Wrth sbarduno’r dychymyg mae’n sicrhau asesiadau mewnbyniadau’n feirniadol, gwneud penderfyniadau gwybodaeth a deall gwybodaeth fel ffaith (Llywodraeth Cymru, 2020). Datblyga hyn y ffeil o ffeithiau’n arbennig gan eu bod nhw’n dysgu gwybodaeth a ffeithiau i ddatblygu eu deallusrwydd o Wyddoniaeth a Thechnoleg. Mae’r dasg yma yn mynd i fod yn dasg unigol i’r grwpiau gallu uwch, gwaith pâr neu grŵp ar gyfer y grŵp canolog a gwaith tîm i’r grŵp gwan. Mae hyn y sicrhau fod pob disgybl yn cael chwarae teg ac yn bersonol i bob disgybl (The Northern Ireland Curriculum, 2009). 
Fel strategaethau AaGD, byddaf yn defnyddio cwestiynu penagored a chaeedig i ddatblygu’r meddwl (The Northern Ireland Curriclum, 2009) trwy gydol y wers. Cyn dechrau ar y gwaith, amcan y wers hwn yw I greu ffeil o ffeithiau yn benodol ar fwystilod dŵr yn defnyddio geirfa gwyddonol ynghyd â berfau ac ansoddieiriau i’w disgrifio’. Byddaf hefyd yn defnyddio strategaeth hunanasesu o’r Meini Prawf Llwyddiant, fel eu bod nhw’n parhau i edrych dros eu gwaith, sicrhau iaith gywir, amrywiol gan ddefnyddio berfau, ansoddeiriau ac ati i ddisgrifio’r bwystfilod. Defnyddiaf ffyn lolipop erbyn diwedd y wers i bob disgybl rhoi un ffaith ddiddorol ar y bwystfil dŵr ac asesu cyfoedion i sicrhau eu bod nhw wedi ffocysu ar ddysgu gwybodaeth a ffeithiau (Florez a Sammon, 2013). 	Comment by N Thomas-Samuel (Ysgol Y Tymbl): amcan y wers yw hwn
MPLl yw 
i ddefnyddio geirfa wyddonol 
i ddefnyddio ansoddeiriau diddorol ac effeithiol

Y wers nesaf oedd i fesur pwll pysgod ar gyfer cae yr ysgol. Byddai’r amgylchedd ddosbarth nawr wedi newid i fod tu allan yn yr awyr agored. Mathemateg a Rhifedd yw’r Maes Dysgu a Phrofiad. Fel Maes Dysgu a Phrofiad, rydym yn gwybod bod Mathemateg a Rhifedd o’n cwmpas pob dydd ac yn dilyn agweddau gwahanol (Llywodraeth Cymru, 2020). Mae’r Maes Dysgu a Phrofiad yma wedi cael eu benodi ar gyfer y wers gan y byddan nhw’n defnyddio sgiliau mesur a nodi ar gyfer creu’r pwll.  Yn fy meddwl wrth gynllunio’r wers yma, byddai cyfres o wersi yn dilyn fel archwilio adnoddau, deunyddiau a physgod addas i dymheredd dŵr drwy’r flwyddyn ag elfen o warchod a phrofiad go-iawn. Galluoga hyn fod dysgwyr yn medru datrys problemau ac archwilio syniadau (Llywodraeth Cymru, 2020).
Dechreuaf y wers drwy wneud ychydig o fathemateg pen yn benodol ar adio a lluosi oherwydd yn y dasg byddan nhw’n gorfod ymchwilio i berimedr ac arwynebedd y pwll pysgod gan ddefnyddio byrddau gwyn bach. Drwy ddefnyddio byrddau gwyn bach rwy’n gallu asesu ac arsylwi pwy fyddai angen cymorth pellach wrth wneud y dasg yma. Mae asesu fel dosbarth yn sicrhau gwellhad a darganfod sut i ysgogi disgyblion gan ddefnyddio strategaethau dydd-i-ddydd fel ffyn lolipop a byrddau gwyn bach (Stiggins a Chappius, 2002). 
Byddan nhw’n gweithio yn eu grwpiau mathemateg ac yn cynllunio’r siâp maen nhw eisiau ar gyfer y pwll, ac yna yn mynd allan i fesur. Sicrha hyn brofiadau bywyd go-iawn drwy greu cysylltiadau a gweithio gydag eraill (Llywodraeth Cymru, 2020). Ar gyfer y wers yma rwyf wedi penodi deunyddiau gwahanol iddyn nhw farcio’r pwll allan ac yna mynd at i i fesur. I farcio’r pwll byddan nhw’n defnyddio sialc, rhuban a chordyn, ac yna yn mesur gan ddefnyddio tap mesur, ffon fetr ac olwyn fesur. 
Fel AaGD, bydd y disgyblion yn defnyddio asesu cyfoedion, i sicrhau eu bod nhw gyd yn drwyadl yn mesur a nodi, a byddan nhw’n defnyddio Meini Prawf Llwyddiant i sicrhau cymorth yn eu dysgu (Florez a Sammon, 2013). Hefyd bydd y dosbarth yn derbyn adborth ar lafar ac yn eu llyfrau gwaith lle boed yn berthnasol, i ddangos asesiad y dysgwyr ar y lefel maen nhw arni ar hyn o bryd (The Northern Ireland Curriculum, 2009). 
Cytunaf gydag athroniaeth James Nottingham (2019),  lle mae’n trafod saith cam adborth. Defnyddiaf y camau i gyd yn enwedig cam 5 yn fy mhrofiad dysgu. Rhoddaf “gyngor” i’r disgyblion ar sut i wella’u gwaith a’u hatgoffa o’r Meini Prawf Llwyddiant. Yn ôl (Nottingham, 2019), nid yw rhoi adborth ar waith “gorffenedig” yn ddull effeithiol o ddefnyddio adborth.   
Mae adborth yn wybodaeth a roddir i'r dysgwr neu'r athro / athrawes am berfformiad y dysgwr mewn perthynas â nodau ac amcanion dysgu. Dylai anelu tuag at (a gallu cynhyrchu) gwelliant yn nysgu myfyrwyr. Mae adborth yn ailgyfeirio neu'n ailffocysu naill ai gweithredoedd yr athro neu'r dysgwr i gyrraedd nod, trwy alinio ymdrech a gweithgaredd â chanlyniad. Gall ymwneud ag allbwn y gweithgaredd, proses y gweithgaredd, rheolaeth y myfyriwr o'i ddysgu neu ei hunanreoleiddio, neu nhw fel unigolion. Gall yr adborth hwn fod ar lafar neu'n ysgrifenedig. (Education Endownment Foundation, 2018)
 Yn dilyn ymchwil gan y Education Endownment Foundation, cost isel sydd i adborth o safon ond mae’r effaith yn gryf a gwerth chweil. 
Wrth symud ymlaen i’r cynllun gwers olaf, mae’r dasg yma yn mynd i gymryd fwy nag un wers i’w chwblhau yn llawn. Mae’r dasg yn seiliedig ar y Maes Dysgu a Phrofiad Ieithoedd, Llythrennedd a Chyfathrebu drwy greu sgript, ond hefyd mi fydd yn drawscwricwlaidd gydag elfennau o dechnoleg. Bydd y dasg yma yn cael ei gwneud yn Gymraeg gan fod angen datblygu’r Gymraeg ar y dosbarth ac i ennill gwybodaeth a sgiliau yn y Gymraeg (Llywodraeth Cymru, 2020). Hefyd wrth wneud tasgau yn y Gymraeg rwy’n gobeithio eu hysgogi i siarad fwyfwy o Gymraeg er mwyn cael miliwn o siaradwyr Cymraeg erbyn 2050(Llywodraeth Cymru, 2020). 
Trwy gydol y gwersi bydd y disgyblion yn datblygu sgiliau gwrando, siarad, darllen ac ysgrifennu (Llywodraeth Cymru, 2020) er mwyn iddyn nhw allu cyfathrebu’n effeithiol a datblygu chwilfrydedd a brwdfrydedd y dysgwyr yn y Gymraeg a thuag at y gwaith byddan nhw’n ei wneud. 
Y dasg ydy i greu rhaglun (trialer) ar gyfer ffilm yn seiliedig ar y dŵr. Yn sicr wrth feddwl am syniadau roeddwn wedi meddwl creu stori neu gerdd, ond fel tasg llythrennedd roedd creu sgript ar gyfer rhaglun llawer gwell, gan roedd rhywbeth gweledol yn y pen draw. Penderfynais ar dasg fel hon er mwyn iddyn nhw gael profiad o greu rhywbeth gwahanol iddyn nhw gofio pan maen nhw’n gwylio ffilm neu trafod gyda’u gwarchodwyr wedi ysgol orffen. Hefyd fel y dywed yng Nghwricwlwm Gogledd Iwerddon (2009), mae ymdrech a sialens yr un mor bwysig a bod yn anghywir gan ei fod yn gyfle i ddysgu. Wrth wneud y tasgau yma, mae’n sicrhau bod y disgyblion yn dysgu i fethu weithiau cyn llwyddo. 	Comment by N Thomas-Samuel (Ysgol Y Tymbl): bydd angen enw Cymraeg yma ar ‘trailer’
I ddechrau’r wers, byddaf yn cyflwyno drwy wneud cyflwyniad ddiddorol er mwyn ennyn diddordeb yn syth ac yna byddaf yn mynd ymlaen i ddangos rhaglun i wahanol ffilmiau sydd wedi’u creu ar ddŵr. Bydd hyn wedyn yn sbarduno’r dychymyg a gwneud iddyn nhw feddwl am syniadau gwahanol a chreadigol er mwyn datblygu eu hun fel dysgwyr creadigol (Llywodraeth Cymru, 2020). Mae cael gweithgaredd sy’n defnyddio adnoddau gwerthfawr yn gwerthuso’r addysg ac hyfforddiant mewn ffordd gadarn ac unigryw (Datblygu’r Gweithlu, 2017). Dyma pam rwyf wedi dewis creu gweithgaredd sydd yn defnyddio dychymyg, creadigrwydd a datblygu syniadau a’u gwybodaeth technolegol ar apiau. 
Fel strategaeth AaGD byddaf yn cyflwyno dull Meini Prawf Llwyddiant fel eu bod nhw’n gwybod beth i anelu ato, byddaf yn cwestiynu eu syniadau, asesu a rhoi adborth ar lafar iddyn nhw drwy gydol y wers. Mae AaGD yn rhan o ddysgu effeithiol ac yn ganolog i ymarfer dysgu (Florez a Sammon, 2013). Mae angen bod yn ymwybodol o’r angen i asesu. Yn aml bydd athrawon yn wynebu problemau wrth gael y wybodaeth o’r broses. Dyma pam mae cael strategaethau AaGD yn holl bwysig (Datblygu’r Gweithlu, 2017). 
Gyda’r dosbarth yma rwyf wedi gweld  bod cwestiynu, rhoi digon o le i annibynniaeth ac asesu cyfoedion yn gweithio’n wych. Teimlaf fel pe bai hunanasesu yn ormod i’r dosbarth ac yn cymryd llawer fwy o amser nag y byddai i asesu cyfoedion. Wrth ddod i adnabod y dosbarth fwyfwy sylweddolais fod pwysleisio bod cael tro ar rywbeth a methu llawer gwell na chael yr ateb yn gywir tro cyntaf (The Northern Ireland Curriculum, 2009). Mae bod yn anghywir yn gyfle gwych i ddisgyblion ddysgu ac ymchwilio ymhellach.
Casgliad
Wrth gynllunio’r gwersi roeddwn yn gwybod byddai manteision a chyfyngiadau wrth fynd ati i greu gwersi hwylus. Gan fod y gwersi mewn amgylcheddau gwahanol byddai cyfyngiadau o ran gallu defnyddio llefydd yma, ond i oroesi hyn, byddai rhaid trefnu a thrafod gydag athrawon yn yr ysgol er mwyn i ni gael y lle yma fel dosbarth. 
Manteision o wneud gwersi hwylus ydy bod y disgyblion yn cael profiadau go-iawn, fel y dywed yng Nghwricwlwm i Gymru (2020), mae hyn yn bwysig i’r disgyblion (Llywodraeth Cymru, 2020). Efallai na fyddai’r disgyblion angen y sgil o fesur pwll i’r pysgod tan eu bod nhw’n henach a gyda chartref eu hunain, ond wrth eu dysgu nhw’n ifanc, mae’r sgil bywyd yma gyda nhw am byth. 
Wrth edrych ar y dosbarth trwy gydol yr holl wersi, pwysleisiais fod cael tro ar rywbeth yn iawn a mae bod yn anghywir yn gyfle gwych i ddysgu (The Northern Ireland Curriculum, 2009). Er hyn, gall fod anfanteision i hyn gan efallai y byddai rhai disgyblion yn rhoi’r gorau i’r dasg yn hawdd, yn lle meddwl am fethiant ac yna llwyddo, byddai rhai yn meddwl eu bod nhw’n fethiant yn y maes penodol yna. 
Roedd sicrhau bod tasgau agored i raddau, yn gymorth mawr i’r disgyblion i fynd ati i roi elfen o lais plentyn yn y gwaith. Mae hyn yn beth da gan eu bod nhw’n cyfeirio dysgu eu hunain (Stiggins a Chappius, 2002). Wrth wneud hyn mae’n datblygu disgyblion i fod yn feirniadol at ei gilydd drwy gyfeirio ar wahanol adnoddau a deunyddiau ar gyfer y gwaith. Mae AaGD yn galluogi dysgwyr i ddod yn llai goddefol yn yr ystafell ddosbarth, yn enwedig o'u cyfuno â dulliau eraill sy'n hyrwyddo'r math hwn o ddull gweithredu, megis technegau dysgu gweithredol. Bydd myfyrwyr yn datblygu'r gallu i asesu eu hunain ac i gymryd cyfrifoldeb am eu dysgu eu hunain (Cambridge International Education Teaching and Learning Team, 2015).	Comment by N Thomas-Samuel (Ysgol Y Tymbl): ????????
Mae athroniaeth Sutton Trust (2014) yn cytuno gyda Education Endownment Foundation (2018), yn ffocysu ar ddatblygu deilliannau disgyblion ar adborth yn glir, heriol a phenodol. Rhoddir y sylw ar y dysgu yn hytrach na chymharu cymheriaid. Mae hyn yn bwysig iawn i ddatblygu’r disgyblion fel unigolion ac nid fel dosbarth fel y dywediais yn adran ‘Trafodaeth ar benderfyniadau cynllunio gwersi’.

